Ziwa Great Bear (kwa Kifaransa: Grand lac de l'Ours; "Ziwa kubwa la dubu") ni ziwa lililopo katika misitu ya Kanada ya Kaskazini. Ni ziwa kubwa kabisa ndani ya Kanada, isipokuwa (Ziwa Superior na Ziwa Huron ambayo yanavuka mpaka wa Kanada na Marekani ni makubwa zaidi), ni ya nne kwa ukubwa Amerika Kaskazini, ni ya nane kwa ukubwa ulimwenguni. Ziwa liko katika maeneo ya Northwest Territories, ndani ya mzingo aktiki kati ya nyuzi 65 hadi 67 za latitudo ya kaskazini na kati ya nyuzi 118 na 123 za longitudo ya magharibi ilhali liko mnamo mita 156 juu ya usawa wa bahari. Ziwa lina eneo la maji la kilomita za mraba 31,153. Kina kirefu zaidi ni m 446 na kina cha wastani m 71. Beseni lake ni la km² 114,717. Ziwa Great Bear limefunikwa na barafu kutoka mwishoni mwa Novemba hadi Julai. Mito inapita kwenye Ziwa Great Bear ni pamoja na Mto Whitefish, Mto Big Spruce, Mto Haldane, Mto Bloody River, Mto Sloan, Mto wa Dease na Mto Johnny Hoe. Great Bear Lake. World Lakes Database. International Lake Environment Committee.